
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 743 

18 Μαΐου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της αριθ. 104149/16.2.2002 απόφασης 
του Υπουργού Δικαιοσύνης «περί ανασυγκρότη¬ 
σης Κεντρικής Επιτροπής Μεταγωγών». 1 

Συμπλήρωση της ειδικής νομοπαρασκευαστικής επι¬ 
τροπής με σκοπό την τελική επεξεργασία του σχε¬ 
δίου Νόμου «εναρμόνιση στην εθνική νομοθεσία 
της Οδηγίας 2002/58/ΕΚ του Ευρωπαϊκού Κοινο¬ 
βουλίου και του Συμβουλίου της 12.7.2002, σχετικά 
με την επεξεργασία των δεδομένων προσωπικού 
χαρακτήρα και την προστασία της ιδιωτικής ζωής 


στον τομέα των ηλεκτρονικών επικοινωνιών». 2 

Μεταβίβαση του δικαιώματος να υπογράφουν «Με 
εντολή Υπουργού» στο Γενικό Γραμματέα του 
Υπουργείου Δημόσιας Τάξης και σε υπηρεσιακά 

όργανα του Πυροσβεστικού Σώματος. 3 

Μεταβίβαση του δικαιώματος να υπογράφουν «Με 
εντολή Υφυπουργού» στο Γενικό Γραμματέα του 
Υπουργείου Δημόσιας Τάξης και σε υπηρεσιακά 
όργανα του Πυροσβεστικού Σώματος. 4 


ΑΠΟΦΑΣΕΙ Σ 

Αριθ. 56979 (1) 

Τροποποίηση της αριθ. 104149/16.2.2002 απόφασης του 
Υπουργού Δικαιοσύνης «περί ανασυγκρότησης Κε¬ 
ντρικής Επιτροπής Μεταγωγών». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παραγράφου 1 του άρθρου 9 του Ν. 
2776/1999 (ΦΕΚ291/Α /1999). 

2. Τις αποφάσεις του Υπουργού Δικαιοσύνης αρ. 
104149/16.2.2002 (ΦΕΚ 952/Β72002) ,161648/12.11.2002 
(ΦΕΚ1480/ Β'/2002), 1176/17.1.2003 (ΦΕΚ36/Β72003) και 
25891/18.3.2004 (ΦΕΚ521/Β72004). 

3. Το από 31.3.2004 Π.Δ. (ΦΕΚ99Γ/5.4.2004) περίτοπο- 
θέτησης Εποπτών Εισαγγελέων στο συγκρότημα Φυλα¬ 
κών Κορυδαλλού. 


4. Το γεγονός ότι από τη δημοσίευση της παρούσης, ου- 
δεμία δαπάνη εις βάρος του Δημοσίου προκύπτει, απο¬ 
φασίζουμε: 

I. Τροποποιούμε την αρ. 104149/16.2.2002 απόφασή 
μας «περί ανασυγκρότησης της Κεντρικής Επιτροπής Με¬ 
ταγωγών» (ΚΕΜ) και ορίζουμε τον Αντώνιο Λιόγα, Αντει¬ 
σαγγελέα Εφετών, Επόπτη του συγκροτήματος Φυλακών 
Κορυδαλλού, ως τακτικό μέλος της Κεντρικής Επιτροπής 
Μεταγωγών, με αναπληρώτρια του την Φωτεινή Βιλλιώ- 
του, Εισαγγελέα Πρωτοδικών, αναπληρώτρια Επόπτη 
του ανωτέρω συγκροτήματος. 

II. Κατά τα λοιπά ισχύει η αρ. 104149/2002 απόφασή μας 
(ΦΕΚ 952/Β725.7.2002) όπως έχει τροποποιηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 54716 (2) 

Συμπλήρωση της ειδικής νομοπαρασκευαστικής επιτρο¬ 
πής με σκοπό την τελική επεξεργασία του σχεδίου Νό¬ 
μου «εναρμόνιση στην εθνική νομοθεσία της Οδηγίας 
2002/ 58/ΕΚ του Ευρωπαϊκού Κοινοβουλίου και του 
Συμβουλίου της 12.7.2002, σχετικά με την επεξεργα¬ 
σία των δεδομένων προσωπικού χαρακτήρα και την 
προστασία της ιδιωτικής ζωής στον τομέα των ηλε¬ 
κτρονικών επικοινωνιών». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την αριθ. 42838/22.4.2004 (ΦΕΚΒ'634) απόφαση του 
Υπουργού Δικαιοσύνης. 

2) Την ανάγκη συμπλήρωσης της ανωτέρω ειδικής νο¬ 
μοπαρασκευαστικής επιτροπής με διεύρυνση του αντι¬ 
κειμένου της ως προς την πλήρη ενσωμάτωση της Οδη¬ 
γίας 95/46/ΕΚ για την προστασία των προσωπικών δεδο¬ 
μένων στην ελληνική έννομη τάξη. 

3) Το γεγονός ότι από τις διατάξεις της παρούσας δεν 
προκαλείται ουδεμία δαπάνη, αποφασίζουμε: 

Τη συμπλήρωση της ειδικής νομοπαρασκευαστικής επι- 

τροπής με σκοπότηντελική επεξεργασία του σχεδίου Νό¬ 
μου «εναρμόνιση στην εθνική νομοθεσία της Οδηγίας 
2002/58/ ΕΚτου Ευρωπαϊκού Κοινοβουλίου και του Συμ¬ 
βουλίου της 12.7.2002, σχετικά με την επεξεργασία των 
δεδομένων προσωπικού χαρακτήρα και την προστασία 
της ιδιωτικής ζωής στον τομέα των ηλεκτρονικών επικοι¬ 
νωνιών» με διεύρυνση του αντικειμένου της και την επι¬ 
πλέον ανάθεση σ’ αυτήν της τροποποίησης του Ν. 2472/ 
1997 σχετικά με την εναρμόνιση της Οδηγίας 95/46/ΕΚ 
για την προστασία των προσωπικών δεδομένων στην ελ¬ 
ληνική έννομη τάξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 17408 οικ. Φ. 109.1 (3) 

Μεταβίβαση του δικαιώματος να υπογράφουν «Με εντο¬ 
λή Υπουργού» στο Γενικό Γραμματέα του Υπουργείου 
Δημόσιας Τάξης και σε υπηρεσιακά όργανα του Πυ¬ 
ροσβεστικού Σώματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 16, 25, 29 παρ.1 του Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) 

β. Του άρθρου 29Α παρ. 2 πρώτο εδάφιο του Ν. 
1558/1985, όπως προστέθηκε με το άρθρο 27 του Ν. 
2081/1992 (ΑΊ54) και αντικαταστάθηκε με το άρθρο 1 
παρ. 2ατου Ν. 2469/1997 (Α'38). 

γ. Του Π.Δ. 121/2004 «Διορισμοί Υπουργών και Υφυ¬ 
πουργών» (Α'84). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α' 51). 

2. Το γεγονός ότι με τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Την υφιστάμενη ανάγκη περιορισμού των υπογρα¬ 
φών στις διοικητικές πράξεις και λοιπά έγγραφα με σκο¬ 
πό την απλούστευση και συντόμευση των διαδικασιών έκ¬ 
δοσής τους, αποφασίζουμε: 

Άρθρο 1 

Μεταβίβαση του δικαιώματος υπογραφής 
«Με εντολή Υπουργού» 

Μεταβιβάζουμε στο Γενικό Γ ραμματέα του Υπουργείου 
Δημόσιας Τάξης, στον Αρχηγό και Υπαρχηγό του Πυρο¬ 
σβεστικού Σώματος (Π.Σ), στο Διευθυντή Αρχηγείου Π.Σ., 
στους Διευθυντές Διευθύνσεων αυτού και στους Διοικη¬ 
τές Υπηρεσιών του Σώματος, το δικαίωμα να υπογρά¬ 
φουν «Με εντολή Υπουργού», διοικητικές πράξεις, απο¬ 
φάσεις, έγγραφα, εντολές ή άλλες πράξεις, για θέματα 
του Πυροσβεστικού Σώματος και του προσωπικού του, 
ως ακολούθως: 

Α. ΣΤΟ ΓΕΝΙΚΟ ΓΡΑΜΜΑΤΕΑ ΤΟΥ ΥΠΟΥΡΓΕΙΟΥ ΔΗ¬ 
ΜΟΣΙΑΣ ΤΑΞΗΣ 

1. Προσφυγή στο αρμόδιο Δευτεροβάθμιο Συμβούλιο 
Κρίσεων Αξιωματικών για δυσμενέστερη ή ευμενέστερη 
κρίση (παρ. 3 αρ. 30, παρ.1 αρ.40 Π.Δ. 305/1992) 


2. Κύρωση των πινάκων Αξιωματικών πλην Ανωτάτων 
που συντάσσονται από τα αρμόδια Συμβούλια Κρίσεων 
και Επανακρίσεων (παρ. 4 αρ. 30 Π.Δ. 305/1992) 

3. Διαταγή για Ε.Δ.Ε. για τη βεβαίωση πράξης που δι¬ 
καιολογεί προαγωγή για ανδραγαθία των Αξιωματικών, 
την παραπομπή τους στο αρμόδιο Συμβούλιο Κρίσεων 
(παρ.2αρ. 82 Π.Δ. 210/1992) 

4. Εξέταση αναφοράς παραπόνων για ποινές που επι¬ 
βάλλει σε πυροσβεστικούς υπαλλήλους ο Αρχηγός του 
Πυροσβεστικού Σώματος (αρ.80 Π.Δ. 210/1992) 

5. Απόφαση για πλήρωση θέσεων Υγειονομικών Αξιωμα¬ 
τικών Πυροσβεστικού Σώματος (παρ. 2 αρ.112 Π.Δ. 210/ 
1992). 

6. Εκτίμηση αναφορών και Ε.Δ.Ε. για πειθαρχικά παρα¬ 
πτώματα που επισύρουν αργία με πρόσκαιρη παύση ή κα¬ 
τώτερες πειθαρχικές ποινές για Αξιωματικούς πλην των 
Ανωτάτων και σε αρνητική περίπτωση τη θέση στο Αρχείο 
ή σε θετική περίπτωση την απόφαση επιβολής αυτών ή τη 
διαταγή για άσκηση πειθαρχικού ελέγχου από το Αρχη¬ 
γείο και την παραπομπή στ’ αρμόδια ανακριτικά συμβού¬ 
λια (παρ. 9 αρ. 25 Ν.Δ. 343/1969). 

7. Απόφαση για θέση των Ανώτατων Αξιωματικών στην 
κατάσταση απόταξης ή αργίας με απόλυση και την από¬ 
φαση επιβολής ποινής αργίας με πρόσκαιρη παύση ή άλ¬ 
λες κατώτερες ποινές σε περίπτωση απαλλακτικής από¬ 
φασης Ανακριτικού Συμβουλίου (παρ. 1,2 αρ.43, αρ. 45 
Ν.Δ. 343/1969 - Π.Δ. 726/1980). 

8. Απόφαση επί αίτησης που υποβάλλεται από τον εγκα- 
λούμενο για εξαίρεση του Αξιωματικού που ενεργεί την 
Ε.Δ.Ε. σε βάρος του, όταν αυτή διατάσσεται από τον Αρχη¬ 
γό του Πυροσβεστικού Σώματος (παρ.1, 2, 3 αρ. 26 Ν.Δ. 
343/1969). 

9. Προσφυγές στο Δευτεροβάθμιο Ανακριτικά Συμβού¬ 
λιο Αξιωματικών πλην των Ανωτάτων και Πυρονόμων για 
τις αρνητικές αποφάσειςτου Πρωτοβαθμίου Ανακριτικού 
Συμβουλίου σε ερώτημα επιβολής ποινής απόταξης και 
επί του τεθέντος αυτεπάγγελτα επιβοηθητικού ερωτήμα¬ 
τος της αργίας με απόλυση (αρ. 37,38,45 Ν.Δ. 343/1969). 

10. Απόφαση για να υπηρετήσουν Αξιωματικοί σε θέ¬ 
σεις κατώτερες του βαθμού τους (αρ.10 Π.Δ. 170/1996). 

11. Επικύρωση κατώτερων πειθαρχικών ποινών για ποι¬ 
νές Ανωτάτων Αξιωματικών (παρ. 1 α αρ. 73 Π.Δ. 210/1992). 

12. Απόφαση απονομής διαμνημονεύσεων στον Αρχη¬ 
γό, και λοιπούς Ανώτατους Αξιωματικούς (παρ. 1 (α) αρ. 6 
Π.Δ. 284/1998). 

Β. ΣΤΟΝ ΑΡΧΗΓΟ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Απόφαση συγκρότησης και ανασυγκρότησης του 
Πρωτοβάθμιου και Δευτεροβάθμιου Ανακριτικού Συμ¬ 
βουλίου Αξιωματικών και Πυρονόμων (παρ.1 αρ. 27, 
παρ.1 αρ. 39 Ν.Δ. 343/1969 - αρ. 2 Π.Δ. 370/1987). 

2. Απόφαση θέσης των Αξιωματικών Πυροσβεστικού 
Σώματος, πλην των Ανωτάτων, σε μία από τις καταστά¬ 
σεις που προβλέπονταιγι’ αυτούς (αρ. 2, παρ.2 αρ. 8, παρ. 
3 αρ. 10, αρ. 45 Ν.Δ. 343/1969 - Π.Δ. 726/1980 - αρ. 127 
Π.Δ. 210/1992). 

3. Εκτίμηση αναφορών και Ε.Δ.Ε. για πειθαρχικά παρα¬ 
πτώματα που επισύρουν αργία με πρόσκαιρη παύση ή κα¬ 
τώτερες πειθαρχικές ποινές για Αξιωματικούς πλην των 
Ανωτάτων και σε αρνητική περίπτωση τη θέση στο Αρχείο 
ή σε θετική περίπτωση την απόφαση επιβολής αυτών ή τη 
διαταγή γι’ άσκηση πειθαρχικού ελέγχου από το Αρχηγείο 
και την παραπομπή στ’ αρμόδια ανακριτικά συμβούλια 
(παρ. 9 αρ.25 Ν.Δ. 343/1969). 

4. Απόφαση παραπομπής πειθαρχικής υπόθεσης, Αξιω¬ 
ματικού που ακυρώθηκε με απόφαση διοικητικού δικα¬ 
στηρίου, σε ομοειδέςΑνακριτικό Συμβούλιο για νέα κρίση 
και λήψη αποφάσεων (παρ.5 αρ. 42 Ν.Δ. 343/1969). 

5. Απόφαση για θέση των Πυρονόμων και των Αξιωματι¬ 
κών, πλην των Ανωτάτων, στην κατάσταση της απόταξης 
ή αργίας με απόλυση και την απόφαση επιβολής ποινής 
αργίας με πρόσκαιρη παύση ή άλλες κατώτερες ποινές 
σε περίπτωση απαλλακτικής απόφασης Ανακριτικού Συμ¬ 
βουλίου (παρ. 1,2 αρ. 43, αρ. 45 Ν.Δ. 343/1969 - Π.Δ. 726/ 
1980). 

6. Πράξεις για θέματα που αφορούν την παραίτηση και 
αποστρατεία για οποιοδήποτε λόγο των Πυρονόμων (παρ. 2 
αρ. 13,παρ. Ιαρ. 19, αρ.45Ν.Δ. 343/1969-Π.Δ. 726/1980). 

7. Απόφαση συγκρότησης και ανασυγκρότησης των 
Συμβουλίων Κρίσεων Αξιωματικών (παρ. 2 αρ. 26 Π.Δ. 305/ 
1992). 

8. Απόφασης σύγκλησης των Συμβουλίων Κρίσεων 
Αξιωματικών για διενέργεια έκτακτων κρίσεων (παρ. 2 αρ. 
26 Π.Δ. 305/1992). 

9. Τη διαταγή για Ε.Δ.Εγιατη βεβαίωση πράξης που δι¬ 
καιολογεί προαγωγή για ανδραγαθία πυροσβεστικού 
υπαλλήλου μέχρι και το βαθμό του Πυρονόμου, την πα¬ 
ραπομπή τους στο αρμόδιο Συμβούλιο Κρίσεων και την 
πράξη προαγωγής τους (παρ. 2 αρ. 82 Π.Δ. 210/1992). 

10. Επιβολή ποινής για πράξη που δεν κρίθηκε πειθαρ¬ 
χικά ελεγκτέα (παρ. 4αρ. 73 Π.Δ. 210/1992). 

11. Απόφαση καθορισμού θεμάτων που αναφέρονται 
στην εσωτερική διάρθρωση και λειτουργία, την εκπαίδευ¬ 
ση, τα καθήκοντα του προσωπικού και του εξοπλισμούτης 
Ε.Μ.Α.Κ. (παρ. 8αρ. 8 Π.Δ. 210/1992-παρ. 4αρ. 1 Π.Δ. 347/ 
1994 - παρ. 4 αρ. 2 Π.Δ. 96/1987). 

12. Έκδοση απόφασης τοποθέτησης και αντικατάστα¬ 
σης Διευθυντή στη Γενική Αποθήκη Υλικού Πυροσβεστι¬ 
κού Σώματος (αρ. 155 Π.Δ. 210/1992). 

13. Απόφαση απονομής ηθικών αμοιβών στο πυροσβε¬ 
στικό προσωπικό και υλικών αμοιβών σε Αξιωματικούς 
(αρ. 2, 3, παρ. 2 αρ. 95 Π.Δ. 210/1992). 

14. Απόφαση προκήρυξης εισαγωγικών εξετάσεων με¬ 
τεκπαίδευσης Πυρονόμων για τη Σχολή Ανθυποπυραγών 
και την απόφαση κύρωσης των πινάκων επιτυχόντων και 
αποτυχόντωνστις εξετάσεις αυτές (παρ. 2αρ. 15 Ν. 1339/ 
1983). 

15. Απόφαση καθορισμού του αριθμού των εισαγομέ- 
νων για τη Σχολή Ανθυποπυραγών και των δεσμών στις 
οποίες εντάσσεται η Σχολή Ανθυποπυραγών (παρ. 3 αρ. 1 
αρ. 4 Ν. 2226/1994 - παρ. 5 αρ. 1 Π .Δ. 426/1994). 

16. Συγκρότηση Επιτροπής για επιλογή υποψηφίων 
ιδιωτών πτυχιούχων Α.Ε.Ι. ως Αξιωματικών (αρ. 1 Π.Δ. 
365/1990 - αρ. 1 Π.Δ. 203/1995). 

17. Πράξη για εισαγωγή επιλαχόντων στη Σχολή Ανθυ¬ 
ποπυραγών σε περίπτωση κενώσεων θέσεων υποψηφίων 
επιτυχόντων σ’ αυτό (παρ. 2 αρ. 100 Π.Δ. 174/1983-περ. 
21 αρ. 1 Π.Δ. 426/1994). 

18. Καθορισμόςαριθμούτωνεισαγομένωνγιατη Σχολή 
Αρχιπυροσβεστών (αρ. 66 Π.Δ. 174/1983 - παρ. 5 αρ. 1 
Π.Δ. 426/1994). 

19. Απόφαση για διενέργεια εισιτηρίων εξετάσεων για 
τη Σχολή Αρχιπυροσβεστών και σε άλλες πλην της Αθή¬ 
νας πόλεις και τον καθορισμό εξεταστικών κέντρων για 
τις εξετάσεις αυτές (αρ. 75 Π.Δ. 174/1983 - περ. 10 αρ. 1 
Π.Δ. 426/1994). 


20. Απόφαση κατανομής της υπηρετούσας δύναμης 
του Σώματος στις Υπηρεσίες του (παρ. 1 αρ. 11 Π.Δ. 
170/1996-περ. 1 αρ. 1 Π.Δ. 33/1997). 

21. Απόφαση κοινοποίησης μεταθέσεων Αξιωματικών 
(παρ. 1 αρ. 19 Π.Δ. 170/1996). 

22. Απόφαση για προαγωγικές εξετάσεις για το βαθ¬ 
μό του Ανθ/γού Τεχνικού και κύρωση των πινάκων επιτυ- 
χόντων στις προαγωγικές αυτές εξετάσεις (παρ. 3 αρ. 1, 
παρ. 1 αρ. 13 Π.Δ. 458/1979). 

23. Απόφαση καθορισμού της σειράς ικανοποίησης των 
αιτήσεων για ίδρυση Εθελοντικών Πυροσβεστικών Υπη¬ 
ρεσιών (αρ. 1 Π.Δ. 32/1992). 

24. Απόφαση για αύξηση του ποσοστού των εθελοντών 
πυροσβεστών που καταλαμβάνουν θέσεις σε διαγωνι¬ 
σμούς δοκίμων πυροσβεστών (παρ. 1 αρ.8Ν. 1951/1991). 

25. Απόφαση καθορισμού μαθημάτων και διαδικασίας 
εξετάσεων των υποψήφιων πυροσβεστικών υπαλλήλων 
πτυχιούχων Α.Ε.Ι. ή Τ.Ε.Ι. για τη Σχολή Ανθυποπυραγών 
(παρ. Ιδαρ. 4 Ν. 2226/1994). 

26. Αλληλογραφία προς διάφορα Υπουργεία, Αρχές, 
Οργανισμούς, Υπηρεσίες, Νομικά και Φυσικά Πρόσωπα 
για θέματα μείζονος σημασίας και σπουδαιότητας που 
αφορούν το Πυροσβεστικό Σώμα και το προσωπικό του 
για θέματα των Διευθύνσεων Αρχηγείου Πυροσβεστικού 
Σώματος αρμοδιότητας του Υπουργού (αρ. 16 Ν. 1558/ 
1985-παρ. 13αρ. 12 Π.Δ. 210/1992). 

27. Απόφαση απονομής διαμνημονεύσεων στους λοι¬ 
πούς Αξιωματικούς (παρ. 1(β) αρ. 6 Π.Δ. 284/1998). 

28. Απόφαση αφαίρεσης διαμνημονεύσεων (παρ. 3 αρ. 
7 Π.Δ. 284/1998). 

29. Την προβλεπόμενη από την παρ. 20 του άρθρου 30 
του Ν. 2538/1997 απόφαση για καθορισμό των προσό¬ 
ντων των εποχικών πυροσβεστών (παρ. 5 αρ. 3 Ν. 2612/ 

1998) . 

30. Καθορισμόςτοπικής αρμοδιότητας των Ειδικών Μο¬ 
νάδων Αντιμετώπισης Καταστροφών (Ε.Μ.Α.Κ.) (παρ. 3 
αρ. 1 Π.Δ. 266/2000 (Α'217). 

31. Απόφαση Μετάταξης Αξιωματικών στο Τεχνικό προ¬ 
σωπικό της Υπηρεσίας Εναέριων Μέσων Πυροσβεστικού 
Σώματος (εδ. β'παρ. 2 άρθρου 8 Π.Δ. 103/2001. 

32. Έκδοση απόφασης κατάταξης του μόνιμου Πολιτι¬ 
κού Προσωπικού σε μισθολογικά κλιμάκια (αρ. 3, 4, 5, 6 
και 15 Ν. 3205/2003). 

33. Έκδοση αποφάσεων για απονομή ηθικών αμοιβών, 
εύφημης μνείας, ευαρέσκειας και επαίνου στο Πολιτικό 
Προσωπικό (αρ. 61,62, 63 και 64 Ν. 2683/1999). 

34. Έκδοση αποφάσεων για θέση σε διαθεσιμότητα 
ένεκα νόσου ή κατάργησης θέσεων και επαναφορά στην 
ενέργεια του Πολιτικού Προσωπικού Πυροσβεστικού Σώ¬ 
ματος (αρ. 99 και 100 Ν. 2683/1999). 

35. Έκδοση αποφάσεων για μετακινήσεις Πολιτικού 
Προσωπικού Πυροσβεστικού Σώματος (αρ. 66 Ν. 2683/ 

1999) . 

36. Έκδοση αποφάσεων, τοποθετήσεων, μεταθέσεων, 
εντάξεων, απολύσεων, αποσπάσεων - πλην εκείνων από 
Υπουργείο σε Υπουργείο - του Πολιτικού Προσωπικού/ 
Αρχηγείου Πυροσβεστικού Σώματος με σχέση εργασίας 
Ιδιωτικού Δικαίου Αορίστου Χρόνου (αρ. 26 και 27 Ν. 
993/1979 και Π.Δ. 410/1988). 

37. Έκδοση απόφασης για μετάταξη σε ανώτερη κατη¬ 
γορία και εντός του ίδιου Κλάδου μονίμου Πολιτικού Προ¬ 
σωπικού (αρ. 69, 70 και 73 Ν. 2683/1999). 




9962 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


38. Έκδοση απόφασης μονιμοποίησης μόνιμου Πολιτι¬ 
κού Προσωπικού Πυροσβεστικού Σώματος (αρ. 16 και 40 
Ν. 2683/1999). 

39. Έκδοση αποφάσεων απονομής υλικών αμοιβών στο 
Πολιτικό Προσωπικό Πυροσβεστικού Σώματος (παρ. 3 
και4αρ. 39 Ν. 1481/1984). 

40. Απόφαση προκήρυξης διαγωνισμού για κατάταξη 
ιδιωτών πτυχιούχων Α. Ε. I. ως Αξιωματικών (αρ. 1 Π .Δ. 365/ 
1990-αρ. 1 Π .Δ. 203/1995). 

41. Τοποθέτηση Αξιωματικών που υπηρετούν στο Τμή¬ 
μα Πυροσβεστικού Σώματος του Υπουργείου Δημόσιας 
Τάξης στο Γραφείο Υπουργού και σε Διευθύνσεις και τμή¬ 
ματα του Υπουργείου αυτού (αρ. 7 Π.Δ. 123/1992). 

42. Απόφαση για την κατάταξη των επιτυχόντων σε δια¬ 
γωνισμό δοκίμων πυροσβεστών (παρ. 1 αρ. 7 Π.Δ. 170/ 
1996). 

Γ. ΣΤΟΥΣ ΥΠΑΡΧΗΓΟΥΣΤΟΥ ΠΥΡΟΣΒΕΣΤΙΚΟΥ ΣΩΜΑ¬ 
ΤΟΣ 

I. ΣΤΟΝ ΥΠΑΡΧΗΓΟ ΑΡΜΟΔΙΟ ΓΙΑ ΘΕΜΑΤΑ ΔΙΟΙΚΗΤΙ¬ 
ΚΗΣ ΥΠΟΣΤΗΡΙΞΗΣ 

1. Διαταγή για θέση των αναφορών ή Ε.Δ.Ε. για πειθαρχι¬ 
κά παραπτώματα Π υρονόμων στο Αρχείο ή την επιβολή της 
ποινής της αργίας με πρόσκαιρη παύση ή άλλης κατώτε¬ 
ρης πειθαρχικής ποινής και την παραπομπή τους στα αρ- 
μόδιαΑνακριτικάΣυμβούλια (παρ. 9αρ. 25, αρ. 45 Ν.Δ. 343/ 
1969). 

2. Απόφαση παραπομπής πειθαρχικής υπόθεσης Πυρο¬ 
νόμου, που ακυρώθηκε με απόφαση διοικητικού δικαστη¬ 
ρίου σε ομοειδές Ανακριτικό για νέα κρίση και λήψη απο¬ 
φάσεων (παρ. 5 αρ. 42, αρ. 45 Ν.Δ. 343/1969). 

3. Καθορισμός του τόπου διαμονής των διατελούντων 
Αξιωματικών και Πυρονόμων σε διαθεσιμότητα και αργία 
(παρ. 3 αρ. 21 Ν.Δ. 343/1969). 

4. Απόφαση για θέματα που αφορούν τις καταστάσεις, 
εκπαίδευση, κρίσεις, προαγωγές και αποστρατεία Πυρονό¬ 
μων, που προβλέπονται από το Ν.Δ. 649/1970 και Ν.Δ. 343/ 
1969 (αρ. 45 Ν.Δ. 343/1969 - Ν.Δ. 649/1970). 

5. Απόφαση παράτασης σύγκλησης του Συμβουλίου 
Κρίσεων Πυρονόμων (παρ. 2 αρ.14 Ν.Δ. 649/1970). 

6. Κύρωση πινάκων κρίσεων Πυρονόμων (παρ. 1 αρ. 16 
Ν.Δ. 649/1970). 

7. Έκδοση διαπιστωτικής πράξης εξόδου από την Υπη¬ 
ρεσία του Προσωπικού με σχέση εργασίας Ιδιωτικού Δι¬ 
καίου Αορίστου Χρόνου που διέπεται από τις διατάξεις 
του Ν. 993/1977 ήτοι Προσωπικού κλάδου Καθαριότητας 
(αρ. 26 Ν. 1481/1984, Ν. 993/1977 και Π.Δ. 410/1988). 

II. ΣΤΟΝ ΥΠΑΡΧΗΓΟ ΑΡΜΟΔΙΟ ΓΙΑ ΕΠΙΧΕΙΡΗΣΙΑΚΑ 
ΘΕΜΑΤΑ 

Τιςπροβλεπόμενεςαπότοάρθροθΐ του Π.Δ.210/1992 
ηθικές αμοιβές στους πυροσβέστες εποχικής απασχόλη¬ 
σης (περ. (α) αρ. 3 Π.Δ. 314/1998). 

Ε. ΣΤΟ ΔΙΕΥΘΥΝΤΗ ΑΡΧΗΓΕΙΟΥ ΠΥΡΟΣΒΕΣΤΙΚΟΥ ΣΩ¬ 
ΜΑΤΟΣ 

Έκδοση διαταγής για διενέργεια Ε.Δ.Ε. προς διαπίστω¬ 
ση προϋποθέσεων για την πρόσληψη ιδιωτών κατ’ εφαρ¬ 
μογή του άρθρου 11 του Ν. 2713/1999. 

ΣΤ. ΣΤΟ ΔΙΕΥΘΥΝΤΗ Δ/ΝΣΗΣ III ΠΡΟΣΩΠΙΚΟΥ 

1. Κοινοποίηση των διοικητικών πράξεων απονομής 
βαθμών και αποστρατείας στους Αξιωματικούς και Πυρο¬ 
νόμους (παρ. 1 αρ. 1 Ν.Δ. 343/1969 - Π.Δ. 726/1980). 

2. Έκδοση αποφάσεων χορήγησης μισθολογικών κλι¬ 
μακίων στο Πολιτικό Προσωπικό Πυροσβεστικού Σώμα¬ 


τος με σχέση εργασίας Ιδιωτικού Δικαίου Αορίστου Χρό¬ 
νου (αρ. 3,4,5, 6 και 15του Ν. 3205/2003). 

Ζ. ΣΤΟ ΔΙΕΥΘΥΝΤΗ Δ/ΝΣΗΣ VIII ΟΙΚΟΝΟΜΙΚΟΥ 

Απόφαση διορισμού οριστικών εκκαθαριστούν και ανα¬ 
πληρωτών αυτών για πληρωμές των αποδοχών Πολιτικών 
Υπαλλήλων (Ιδιωτικού Δικαίου Αορίστου Χρόνου και μονί¬ 
μων με Ασφαλιστικό φορέα Ι.Κ.Α.) Πυροσβεστικού Σώμα¬ 
τος που υπηρετούν στην περιοχή της τέως Διοικήσεως 
Πρωτευούσης (αριθ. 194902/22.11.1969 Απόφαση 
Υπουργού Οικονομικών όπως τροποποιήθηκε με την 
αριθ. 102131/4187 από 1.10.1977 όμοια). 

Άρθρο 2 

Γ ενικές - Καταργούμενες διατάξεις. 

1. Σε περίπτωση έλλειψης, απουσίας ή κωλύματος ορ¬ 
γάνου που εξουσιοδοτείται με την παρούσα απόφαση να 
υπογράφει «Με εντολή Υπουργού» το δικαίωμα υπογρα¬ 
φής ισχύει για το νόμιμο αναπληρωτή του. 

2. Όταν δεν υπάρχει, κωλύεται ή απουσιάζει ο Γενικός 
Γραμματέας του Υπουργείου Δημόσιας Τάξης όλα τα έγ¬ 
γραφα, οι αποφάσεις, εντολές ή άλλες διοικητικές πρά¬ 
ξεις υπογράφονται από τον Υπουργό. 

3. Όταν δεν υπάρχει, κωλύεται ή απουσιάζει ο ένας εκ 
των δύο Υπαρχηγών άλατα έγγραφα, οι αποφάσεις, εντο¬ 
λές ή άλλες διοικητικές πράξεις υπογράφονται από τον 
άλλο Υπαρχηγό. 

4. Από την ισχύ της παρούσας απόφασης καταργείται η 
49496 Φ.109.1/15.12.1999 (Β' 2167) Απόφαση Υπουργού 
Δημόσιας Τάξης. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-Φ- 

Αριθ. 14986 οικ. Φ. 109.1 (4) 

Μεταβίβαση του δικαιώματος να υπογράφουν «Με εντο¬ 
λή Υφυπουργού» στο Γενικό Γραμματέα του Υπουρ¬ 
γείου Δημόσιας Τάξης και σε υπηρεσιακά όργανα του 
Πυροσβεστικού Σώματος». 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 16, 25, 29 παρ. 1 του Ν. 1558/1985 «Κυ¬ 
βέρνηση και Κυβερνητικά όργανα» (Α' 137). 

β. Του άρθρου 29Α παρ. 2 πρώτο εδάφιο του Ν. 1558/ 
1985, όπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1 παρ. 2 ατού 
Ν. 2469/1997 (Α'38). 

γ. Του άρθρου 28 παρ. 1 του Ν. 2800/2000 «Αναδιάρ¬ 
θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατά¬ 
ξεις» (Α' 41). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης» (Α' 51). 

ε. Του Π.Δ. 121/2004 «Διορισμός Υπουργών και Υφυ¬ 
πουργών» (Α' 84). 

στ. Της 7004/3/39 από 18.3.2004 απόφασης Πρωθυ¬ 
πουργού και του Υπουργού Δημόσιας Τάξης «Ανάθεση 

αρμοδιοτήτων στον Υφυπουργό Δημόσιας Τάξης Χρήστο 
Μαρκογιαννάκη» (Β' 518). 

2. Το γεγονός ότι με τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Την υφιστάμενη ανάγκη περιορισμού των υπογρα¬ 
φών στις διοικητικές πράξεις και λοιπά έγγραφα με σκο¬ 
πό την απλούστευση και συντόμευση των διαδικασιών έκ¬ 
δοσής τους, αποφασίζουμε: 

Άρθρο 1 

Μεταβίβαση του δικαιώματος υπογραφής 
«Με εντολή Υφυπουργού» 

Μεταβιβάζουμε στο Γενικό Γραμματέατου Υπουργείου 
Δημόσιας Τάξης, στον Αρχηγό και στους Υπαρχηγούς 
του Πυροσβεστικού Σώματος (Π.Σ.), στο Διευθυντή Αρ¬ 
χηγείου Π.Σ., στους Διευθυντές Διευθύνσεων αυτού και 
στους Διοικητές Υπηρεσιών του Σώματος να υπογρά¬ 
φουν «Με εντολή Υφυπουργού», διοικητικές πράξεις, 
αποφάσεις, έγγραφα, εντολές ή άλλες πράξεις, για θέμα¬ 
τα του Πυροσβεστικού Σώματος καιτου προσωπικού του, 
ως ακολούθως: 

Α. ΣΤΟ ΓΕΝΙΚΟ ΓΡΑΜΜΑΤΕΑ ΤΟΥ ΥΠΟΥΡΓΕΙΟΥ ΔΗ¬ 
ΜΟΣΙΑΣ ΤΑΞΗΣ 

1. Καθορισμός τελετής για επίδοση πυροσβεστικών με¬ 
ταλλίων στον Αρχηγό, Υπαρχηγό και του άλλους Αξιωμα¬ 
τικούς Πυροσβεστικού Σώματος (παρ. 2 αρ. 92 Π.Δ. 210/ 
1992). 

2. Απόφαση κανονισμού στολών του πυροσβεστικού 
προσωπικού (παρ. 1 αρ. 166 Π.Δ. 210/1992). 

3. Έγγραφα υποβολής νομικών ερωτημάτων στο Νομι¬ 
κό Συμβούλιο του Κράτους, στα αρμόδια γραφεία Νομι¬ 
κού Συμβούλου των Υπουργείων και στην αρμόδια Εισαγ¬ 
γελία (αρ. 16 Ν. 1558/1985). 

4. Έγκριση για τις μεταβιβαζόμενες σε υποδεέστερα 
όργανα αρμοδιότητες του Αρχηγού του Πυροσβεστικού 
Σώματος και άλλων προϊσταμένων υπηρεσιακών μονά¬ 
δων (παρ. 7 αρ. 1 Ν. 1590/1986). 

5. Απόφαση σε περίπτωση άρνησης του Νομάρχη να 
εγκρίνει πυροσβεστική διάταξη που εκδίδεται στο Διοικη¬ 
τή Περιφερειακής Διοίκησης Πυροσβεστικών Υπηρεσιών 
(παρ. 2 αρ. 1 Ν. 616/1977). 

6. Απαντήσεις σε ιεραρχικές προσφυγές, αιτήσεις θε¬ 
ραπείας κατά αρνητικών πράξεων του Αρχηγείου Πυρο¬ 
σβεστικού Σώματος για διάφορα θέματα (αρ. 16 Ν. 1558/ 
1985). 

7. Συμβάσεις, προμήθειες αγαθών, παροχής υπηρε¬ 
σιών και εκτέλεσης έργων για ποσά από 300.001,00 ευρώ 
μέχρι και 7.500.000,00 ευρώ και την έκδοση των σχετικών, 
μέχρι την κατάρτιση αλλά και την εκτέλεση των συμβάσε¬ 
ων, διοικητικώνπράξεων εκτόςτης διακήρυξης (αρ. 81-83 
Ν. 2362/1995, Π.Δ. 394/1996, Π.Δ. 370/1995). 

8. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά από 3.000.001,00 ευρώ μέχρι και 7.500.000,00 ευρώ 
(αρ. 22 και 38 Ν. 2362/1995). 

9. Έκδοση χρηματικών ενταλμάτων προπληρωμής δα¬ 
πανών δημοσίων επενδύσεων για ποσά από 3.000.001,00 
ευρώ μέχρι και 7.500.000,00 ευρώ (αρ.42 Ν. 2362/1995). 

10. Η πρόταση προς το Ελεγκτικό Συνέδριο του ελέγ¬ 
χου νομιμότητας δαπάνης έργων ή προμηθειών όταν αυτή 
υπερβαίνει το ποσό των 3.000.001,00 ευρώ (αρ. 15 Ν. 2145/ 
1993 (Α'88). 


11. Απόφαση χορήγησης ειδικής εφάπαξ αποζημίωσης 
σε εθελοντές πυροσβέστες (παρ. 5 αρ. 8 Ν. 1951/1991). 

Β. ΣΤΟΝ ΑΡΧΗΓΟ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έκδοση απόφασης συγκρότησης Επιτροπής για πα¬ 
ράδοση Διαχείρισης Χρηματικού (αρ. 147 Π.Δ. 210/1992). 

2. Διαταγές χορήγησης υλικού σε εκτός Πυροσβεστι¬ 
κού Σώματος Υπηρεσίες (αρ. 172 Π.Δ. 210/1992). 

3. Έκδοση αποφάσεων χορήγησης, μετάθεσης και δια¬ 
γραφής οχημάτων και πυροσβεστικών πλοίων (αρ. 158, 
160, 171 Π.Δ. 210/1992). 

4. Απόφαση καθορισμού του αριθμού των οχημάτων και 
μηχανημάτων κατά Υπηρεσία του Σώματος (παρ. 1 αρ. 38 
Π.Δ. 210/1992). 

5. Απόφαση έναρξης λειτουργίας των Πυροσβεστικών 
Υπηρεσιών και Κλιμακίων (αρ. 16 Ν. 1588/1985). 

6. Απόφαση ρύθμισης περιπτώσεων προϋποθέσεων και 
αναγκαίων λεπτομερειών με τις οποίες δύναται κατ’ εξαί¬ 
ρεση της γενικής απαγόρευσης να οπλοφορεί το πυρο¬ 
σβεστικό προσωπικό (αρ. 10Ν. 2168/1993). 

7. Απόφαση εσωτερικής διάρθρωσης και λειτουργίας 
των Υπηρεσιών του Σώματος και ρυθμίσεις θεμάτων σχε¬ 
τικά με τη δύναμη του προσωπικού και την άσκηση καθη¬ 
κόντων και συντήρηση υλικού υπηρεσιών (παρ. 1 αρ. 1 
Ν. 1590/1986, παρ. 2 αρ 11 Ν. 1481/1984). 

8. Κύρωση πίνακα χωρογραφικής κατανομής Πυροσβε¬ 
στικών υπηρεσιών (παρ. 6 αρ. 11 Ν. 1481/1984). 

9. Έκθεση απόψεων της Διοίκησης προς τα διοικητικά 
δικαστήρια για ένδικα μέσα και βοηθήματα που κατατίθε¬ 
νται σε αυτά και αφορούντο Πυροσβεστικό Σώμα (Π.Δ. 18/ 
1989). 

10. Απόφαση αποστολής στην αλλοδαπή του προσωπι¬ 
κού των Ε.Μ.Α.Κ. για αντιμετώπιση συμβάντωνπου έχουν 
σχέση με την αποστολή του (παρ 6 αρ. 2 Π.Δ. 347/1994). 

11. Συμβάσεις προμήθειας αγαθών, παροχής υπηρε¬ 
σιών και εκτέλεσης έργων για ποσά από 150.001,00 ευρώ 
μέχρι και 300.000,00 ευρώ και την έκδοση των σχετικών 
μέχρι την κατάρτιση αλλά και τη εκτέλεση των συμβάσε¬ 
ων, διοικητικών πράξεων εκτός της διακήρυξης (αρ. 81-83 
Ν. 2362/1995 - Π.Δ. 394/1996, Π.Δ. 370/1995). 

12. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 
ποσά 1.500.001,00 ευρώ μέχρι και 3.000.000,00 ευρώ (αρ. 
42 Ν. 2362/1995). 

13. Έκδοση απόφασης ορισμού Προέδρου Ταμιακής 
Επιτροπής και Διαχειριστή Χρηματικού καθώς και τον ορι¬ 
σμό εκπροσώπου Υπουργείου Δημόσιας Τάξης που παρί- 
σταται κατά την παράδοση της Διαχείρισης Χρηματικού 
από το Διαχειριστή (αρ. 133, 134, 146 Π.Δ. 210/1992). 

14. Προτάσεις από το Υπουργείο Εθνικής Οικονομίας 
για χρηματοδοτήσεις των προγραμμάτων δημοσίων 
επενδύσεων οι οποίες αφορούν δαπάνες εσωτερικού και 
εξωτερικού (Ν.Δ. 2957/1954). 

15. Έγγραφα εντολών χρηματοδότησης έργων της οι¬ 
κείας συλλογικής απόφασης (εντολών κατανομής) καθώς 
και τις εντολές μεταφοράς αδρανούντων υπολοίπων χρη¬ 
ματοδότησης από ένα έργο σε άλλο της αυτής συλλογι¬ 
κής απόφασης, προγράμματος δημοσίων επενδύσε¬ 
ων^.Δ. 2957/1954). 

16. Έκδοση αποφάσεων ορισμού διαχειριστών λογα¬ 
ριασμού έργων προγράμματος δημοσίων επενδύσεων 
(Ν.Δ. 2957/1954). 

17. Έκδοση αποφάσεων ορισμού Αξιωματικών Πυρο¬ 
σβεστικού Σώματος πτυχιούχων ανάλογων Πολυτεχνικών 

Σχολώνγια την επίβλεψη και προσωρινή και οριστική παρα¬ 
λαβή έργων του Πυροσβεστικού Σώματος (αρ. 6 Ν. 1418/ 
1984 Π.Δ. 601/1996). 

18. Απόφαση καθορισμού του αριθμού υπηρεσιακών 
επιβατικών αυτοκινήτων και τρικύκλων που χρησιμοποι¬ 
ούνται από το Σώμα, οι περιπτώσεις που επιτρέπεται η 
χρησιμοποίηση αυτών και κάθε άλλη λεπτομέρεια (αρ. 31 
Ν. 6015/1934). 

19. Απόφαση ρύθμισης θεμάτων διάθεσης, κυκλοφο¬ 
ρίας και ελέγχου των πάσης φύσεως οχημάτων του Σώ¬ 
ματος (αρ. 9 Ν. 1213/1981). 

20. Αίτημα για έγκριση τηλεφωνικών συσκευών στις 
Υπηρεσίες του Σώματος (Κ.Υ.Α. Δ10Δ/Φ.60/1/Α4061/ 
1984). 

21. Η εντολή μετακίνησης στο εξωτερικό για ειδική απο¬ 
στολή ή για εκτέλεση υπηρεσίας (αρ. 19 Ν. 2685/1999 (Α' 
35). 

22. Απόφαση χορήγησης Οικονομικής Ενίσχυσης στα 
ορφανά τέκνα πυροσβεστικών υπαλλήλων (παρ. 4 αρ. 9 
Ν. 2622/1998). 

23. Απόφαση παραπομπής των Αξιωματικών στην Ανω- 
τάτη Υγειονομική Επιτροπή Πυροσβεστικού Σώματος για 
την κρίση της σωματικής τους ικανότητας και την άσκηση 
λοιπών δικαιωμάτων που προβλέπονται από τις ισχύου- 
σες διατάξεις της Ανωτάτης του Στρατού Υγειονομικής 
Επιτροπής και εφαρμόζονται ανάλογα και για την Ανωτά- 
τη Υγειονομική Επιτροπή καθώς και την χορήγηση των 
αδειών (παρ.2 αρ.6 και αρ.45 Ν.Δ. 343/1969). 

24. Απόφαση παραπομπής των Αξιωματικών στην Ανω- 
τάτη Υγειονομική Επιτροπή Πυροσβεστικού Σώματος για 
την κρίση της σωματικής τους ικανότητας όταν διατελούν 
σε ετήσια άδεια ή διαθεσιμότητα (λόγω νόσου) και κατα¬ 
λαμβάνονται από το όριο ηλικίας ή κρίνονται αποστρα- 
τευτέοι (παρ. 4, 5 αρ. 15 Ν.Δ. 343/1969). 

25. Προτάσεις παραπομπής όλων των πυροσβεστικών 
υπαλλήλων στην Ανωτάτη Υγειονομική Επιτροπή για κρί¬ 
ση της σωματικής τους ικανότητας (αρ. 6 Ν.Δ. 343/1969 - 
αρ. 8 Ν.Δ. 935/1971 - Ν.Δ. 1400/1973). 

26. Καθορισμός αριθμού εισαγομένων και απόφαση ει¬ 
σαγωγής Αξιωματικών στο Τμήμα Επιμόρφωσης και Με¬ 
τεκπαίδευσης και απόφαση λειτουργίας βραχύχρονων 
προγραμμάτων επιμόρφωσης και μετεκπαίδευσης πυρο¬ 
σβεστικών υπαλλήλων (αρ. 58, 68 Π.Δ. 174/1983). 

27. Απόφαση διορισμού καιπαύσηςτου διδακτικού προ¬ 
σωπικού στην Πυροσβεστική Ακαδημία (αρ. 25 Π.Δ. 174/ 
1983-αρ. 3 Π.Δ. 370/1987). 

28. Απόφαση λειτουργίας παραρτημάτων του Τμήμα¬ 
τος Πυροσβεστών και σε άλλες πόλεις πλην Αθήνας (παρ. 
2αρ. 4 Π.Δ. 174/1983). 

29. Απόφαση συγκρότησης Δευτεροβάθμιας Επιτρο¬ 
πής Ικανών ή Αποκλειστέων υποψηφίων για εισαγωγικές 
εξετάσεις στα Τμήματα της Πυροσβεστικής Ακαδημίας 
(παρ. 3 αρ. 74 Π.Δ. 174/1983). 

30. Κύρωση πινάκων επιτυχόντων και αποτυχόντωντων 
δοκίμων της Σχολής Ανθυποπυραγών (αρ. 139 Π.Δ. 174/ 
1983). 

31. Απόφαση μισθολογικών προαγωγών Αξιωματικών 
(αρ. 1 Ν. 988/1979). 

32. Απόφαση έναρξης λειτουργίας των Πυροσβεστικών 
Υπηρεσιών (αρ. 16 Ν. 1558/1985). 

33. Απόφαση καθορισμού της σειράς ικανοποίησης των 
αιτήσεων για ίδρυση Εθελοντικών Πυροσβεστικών Υπη¬ 
ρεσιών (αρ. 1 Π.Δ. 32/1992). 


34. Αποστολή στην αλλοδαπή του προσωπικού της 
Ε.Μ.Α.Κ. για αντιμετώπιση συμβάντων που έχουν σχέση 
με την αποστολή του (παρ. 6 αρ. 2 Π.Δ. 347/1994). 

35. Απόφαση καθορισμού διάρκειας φοίτησης στη Σχο¬ 
λή Δοκίμων Πυροσβεστών (παρ. 13 αρ. 3 Π.Δ. 90/1991). 

36. Έκδοση αποφάσεων ορισμού τεχνικών υπαλλήλων 
για την επίβλεψη και προσωρινή και οριστική παραλαβή 
έργων του Πυροσβεστικού Σώματος (αρ. 6 Ν. 1418/1984 
-Π.Δ. 60/1996). 

37. Ορισμό πυροσβεστικών υπαλλήλων σε συνέδρια, 
συμβούλια ή επιτροπές στο Εσωτερικό της χώρας ή στην 
αλλοδαπή. 

38. Την έγκριση στην απόφαση Αρχηγού Πυροσβεστι¬ 
κού Σώματος για εκπαιδευτική εκδρομή στην αλλοδαπή ή 
ημεδαπή των Δοκίμων Ανθυποπυραγών του τελευταίου 
έτους σπουδών και του Β'έτους των κατατασσόμενών ως 
πτυχιούχων Α.Ε.Ι. (παρ. 3 αρ. 146 Π.Δ. 174/1983 όπως 
αντικαταστάθηκε με παρ. 5 αρ. 2 Π.Δ. 239/1997). 

39. Απόφαση ρύθμισης θεμάτων που προβλέπονται 
από την παρ. 5 του άρθρου 9 του Ν. 2622/1998. 

40. Αλληλογραφία προς διάφορα Υπουργεία, Αρχές, 
Οργανισμούς, Υπηρεσίες, Νομικά και Φυσικά Πρόσωπα 
για θέματα μείζονος σημασίας και σπουδαιότητας που 
αφορούν το Πυροσβεστικό Σώμα και το προσωπικό του 
για θέματα των Διευθύνσεων Αρχηγείου Πυροσβεστικού 
Σώματος αρμοδιότητας του Υφυπουργού (αρ. 16Ν. 1558/ 
1985-παρ. 13 αρ.12 Π.Δ. 210/1992). 

41. Χορήγηση στο Πολιτικό Προσωπικό του Πυροσβε¬ 
στικού Σώματος εκπαιδευτικών αδειών για την αλλοδαπή 
καθώς και κανονικών αδειών άνευ αποδοχών όταν απαι¬ 
τείται η σύμφωνη γνώμη του Υπηρεσιακού Συμβουλίου 
(αρ. 51,58 και 59 Ν. 2683/1999). 

42. Έκδοση εγκριτικής απόφασης συμμετοχής Πολιτι¬ 
κού Προσωπικού Πυροσβεστικού Σώματος σε αθλητικές 
εκδηλώσεις στο εξωτερικό (αρ. 64 Π.Δ. 582/1984). 

43. Έγκριση ετήσιου προϋπολογισμού εκπαίδευσης, 
μετεκπαίδευσης και επιμόρφωσης του Πολιτικού Προσω¬ 
πικού κατηγοριών ΠΕ, ΤΕ και ΔΕ του Πυροσβεστικού Σώ¬ 
ματος (αρ. 47 Ν. 2683/1999). 

44. Κύρωση πινάκων σειράς επιτυχίας των αποφοιτού- 
ντων από τη Σχολή Ανθυποπυραγών (αρ. 139 Π.Δ. 174/ 
1983). 

45. Απόφαση καθορισμού λεπτομερειών απονομής τι¬ 
μητικού διπλώματος ή χρηματικού βραβείου σε όσους 
εθελοντικά ή κατόπιν επίταξης συμμετείχαν στην κατά¬ 
σβεση δασοπυρκαγιάς, το ύψος του χρηματικού βραβεί¬ 
ου κατά κατηγορίες περιπτώσεων καθώς και τα απαιτού- 
μενα δικαιολογητικά (παρ. 1 αρ. 32 Ν. 998/1997). 

Γ. ΣΤΟΥΣ ΥΠΑΡΧΗΓΟΥΣ ΤΟΥ ΠΥΡΟΣΒΕΣΤΙΚΟΥ ΣΩΜΑ¬ 
ΤΟΣ 

I. ΣΤΟΝ ΥΠΑΡΧΗΓΟ ΑΡΜΟΔΙΟ ΓΙΑ ΘΕΜΑΤΑ ΔΙΟΙΚΗΤΙ¬ 
ΚΗΣ ΥΠΟΣΤΗΡΙΞΗΣ 

1. Πράξη διορισμού επιβλέποντος Αξιωματικού και αρ¬ 
μοδίων οργάνων για την προσωρινή και οριστική παραλα- 
βήτωνέργωντουΣώματος (αρ. 1,2 Π.Δ. 191/1995-άρθρο 
μόνο Π.Δ. 60/1996). 

2. Συμβάσεις προμήθειας αγαθών, παροχής υπηρεσιών 
και εκτέλεσης έργων για τα ποσά από 45.001,00 ευρώ μέ¬ 
χρι και 150.000,00 ευρώ και την έκδοση των σχετικών, μέ- 
χριτην κατάρτιση αλλά καιτην εκτέλεση των συμβάσεων, 
διοικητικών πράξεων εκτός της διακήρυξης (αρ. 81-83 Ν. 
2362/1995, Π.Δ. 394/1996, Π.Δ. 370/1995). 

3. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής για 

ποσά από 300.001,00 ευρώ μέχρι και 1.500.000,00 ευρώ 
(αρ. 22, 38 Ν. 2362/1995). 

4. Απόφαση έκδοσης χρηματικών ενταλμάτων προπλη¬ 
ρωμής δαπανών δημοσίων επενδύσεων για ποσά μέχρι 
και300.000,00 ευρώ (αρ. 42 Ν. 2362/1995). 

5. Έκδοση αποφάσεων εγγραφής ή αύξησης πιστώσε¬ 
ων στον προϋπολογισμό του Υπουργείου Δημόσιας Τά¬ 
ξης και ειδικού φορέα «Πυροσβεστικό Σώμα» με ισόποση 
μείωση άλλων πιστώσεων της αυτής υποκατηγορίας 
(παρ. 4 αρ. 15 Ν. 2362/1995). 

6. Προτάσεις - αιτήσεις για την εγγραφή, αυξομείωση, 
μεταφορά πιστώσεων και αύξηση του ποσοστού διάθε¬ 
σης αυτών (αρ. 15, 17, 18, 19 Ν. 2362/1995). 

7. Αποφάσεις καταλογισμού για νόμιμες δαπάνες που 
πληρώθηκαν με τίτλους πληρωμής (αρ. 33 Ν. 2362/1995). 

8. Αποφάσεις διαχείρισης της πάγιας προκαταβολής 
του Πυροσβεστικού Σώματος (αρ. 47 Ν. 2362/1995). 

9. Διαταγές ορισμού Αξιωματικών για τη θεώρηση του 
κλεισίματος των διαχειριστικών βιβλίων (αρ. 58 Ν. 
2362/1995). 

10. Αποφάσεις καταλογισμού ελλειμμάτων σε υπολό¬ 
γους, σε παράνομες ή αχρεωστήτως λάβοντες και συνυ- 
πεύθυνους (αρ. 48 και 56 Ν. 2362/1995- αρ. 130, και 163 
Π.Δ. 10/1992). 

11. Απόφαση παραπομπής Πυρονόμων στην Ανωτάτη 
Υγειονομική Επιτροπή και θέση αυτών στην κατάσταση 
της ετήσιας άδειας λόγω νοσήματος (μακρές αναρρωτι- 
κές άδειες) και χορήγηση αυτώντων αδειών (αρ. 2 και 45 
Ν .Δ. 343/1969 - αρ. 126 και 127 Π .Δ. 210/1992) 

12. Σύσταση θέσεων για διατήρηση στην ενέργεια Πυ¬ 
ροσβεστών και Υπαξιωματικών που κρίνονται ανίκανοι για 
ενεργό υπηρεσία για λόγους υγείας (παρ. 2 αρ. 9 
Ν. 1339/1983-παρ. 11 αρ. 3 Π.Δ. 90/1991) 

13. Έκδοση απόφασης για έγκριση ωρών υπερωριακής 
απασχόλησης και αριθμού Πολιτικού Προσωπικού Πυρο¬ 
σβεστικού Σώματος που θα ασχοληθεί (αρ. 18 Ν. 
2470/1977) 

14. Έκδοση αποφάσεων για χορήγηση άνευ αποδοχών 
γονικών αδειών στο Πολιτικό Προσωπικό Πυροσβεστικού 
Σώματος με ή χωρίς απόφαση Υπηρεσιακού Συμβουλίου 
(παρ. 2 αρ. 51, παρ 1 και 2 αρ. 53 Ν. 2683/1999) 

II. ΣΤΟΝ ΥΠΑΡΧΗΓΟ ΑΡΜΟΔΙΟ ΓΙΑ ΕΠΙΧΕΙΡΗΣΙΑΚΑ 
ΘΕΜΑΤΑ 

1. Την αποδοχή της δωρεάς τρίτων προς το Πυροσβε¬ 
στικό Σώμα (παρ. 2γ αρ. 31 Π.Δ. 426/1991, όπως τροπο¬ 
ποιήθηκε με παρ. 2γ αρ. 160 Π.Δ. 210/1992). 

2. Την έγκριση αποδοχής δωρεάς αυτοκινήτων προς το 
Πυροσβεστικό Σώμα και κυκλοφορίας αυτών (παρ. 2γ αρ. 
31 Π.Δ. 426/1991, όπως κωδικοποιήθηκε με το παρ. 2γαρ. 
160 Π.Δ. 210/1992, Α.Π. 6400-2060/25.5.1984 απόφαση 
Υπουργού Προεδρίας της Κυβέρνησης). 

3. Απόφαση καθορισμού ειδικής αποζημίωσης λόγω 
φθοράς του ιματισμού και υποδήσεως σε όσους συμμε¬ 
τείχαν στην κατάσβεση δασικής πυρκαγιάς καθώς και ει¬ 
δικής αποζημίωσης σε όσους πυροσβεστικούς υπαλλή¬ 
λους ή εθελοντές πολίτες τραυματίστηκαν ή θανατώθη¬ 
καν στην κατάσβεση δασικώνπυρκαγιών (παρ. 2 αρ. 32 Ν. 
998/1979). 

Δ. ΣΤΟ ΔΙΕΥΘΥΝΤΗ ΤΟΥ ΑΡΧΗΓΕΙΟΥ ΠΥΡΟΣΒΕΣΤΙ¬ 
ΚΟΥ ΣΩΜΑΤΟΣ 

1. Συγκρότηση των τριμελών επιτροπών προμηθειών 
Αρχηγείου Πυροσβεστικού Σώματος για προμήθειες 
αγαθών, παροχή υπηρεσιών και εκτέλεση έργων με ύψος 


δαπάνης το ανώτερο προβλεπόμενο για το διαγωνισμό 
συνοπτικής διαδικασίας - πρόχειρο κατά την έννοια των 
διατάξεων του άρθρου 83 Ν.2362/1995 (αρ. 83 Ν. 2362/ 
1995 - αρ. 38 Π.Δ. 394/1996). 

2. Συγκρότηση επιτροπών παραλαβών Αρχηγείου Πυ¬ 
ροσβεστικού Σώματος καθώς, υπηρεσιών και έργων των 
οποίων το ύψος της δαπάνης δεν υπερβαίνει το ανώτερο 
προβλεπόμενο ποσό για το διαγωνισμό συνοπτικής διαδικα¬ 
σίας - πρόχειρο κατά την έννοια των διατάξεων του άρθρου 
83 Ν. 23662/1995 (αρ. 83 Ν. 2362/1995- αρ. 38 Π.Δ. 394/ 
1996). 

3. Αποφάσεις χορήγησης και διαγραφής ατομικών εφο¬ 
δίων στους δικαιούχους (παρ. 2 και 4 αρ. 167 Π.Δ. 210/ 
1992). 

4. Αποφάσεις αντικατάστασης εφοδίων λόγω αναίτιας 
φθοράς, καταστροφής ή απώλειας πριν από τη λήξη της 
διάρκειας χρήσηςτους(παρ. 8 αρ.166 Π.Δ. 210/1992). 

5. Αποφάσεις χορήγησης υλικών στις Υπηρεσίες του 
Σώματος, εγγραφής και διαγραφής αυτών, πληντων οχη¬ 
μάτων και των πυροσβεστικών πλοίων (αρ. 158, 160,167, 
171 Π.Δ. 210/1992). 

6. Απόφαση για μισθολογική εξομοίωση και προαγωγή 
Πυρονόμων, μισθολογική ένταξη και χορήγηση επιδόμα¬ 
τος χρόνου υπηρεσίας στους πυροσβεστικούς υπαλλή¬ 
λους (αρ. 2 Ν. 988/1979 - αρ. 3 Ν. 1135/1981 - Ν. 
1505/1984-Ν. 1643/1986). 

7. Απόφαση καθορισμού χρονικής διάρκειας της εκπαί¬ 
δευσης στη Σχολή Επιμόρφωσης και Μετεκπαίδευσης 
(αρ. 59 Π.Δ. 174/1983-παρ. 14αρ.1 Π.Δ. 412/1987). 

Ε. ΣΤΟ ΔΙΕΥΘΥΝΤΗ Δ/ΝΣΗΣ IV ΟΡΓΑΝΩΣΗΣ - ΜΕΛΕ¬ 
ΤΩΝ 

1. Έγγραφο (διαβιβαστικό) προς Γενική Γραμματεία 
της Κυβέρνησης για επεξεργασία από το ΣτΕ, σχεδίων 
προεδρικών διαταγμάτων (Εγκ. Πρωθυπουργού Υ 866/ 
21.11.1996). 

2. Έγγραφο (διαβιβαστικό) προς Υπουργείο Οικονομι¬ 
κών Γ. Λ. Κ. ή άλλα Υπουργεία για προσυπογραφή σχε¬ 
δίων προεδρικών διαταγμάτων από τους συναρμόδιους 
Υπουργούς. 

3. Αιτήματα προς Ν.Σ.Κ. ή Γ ραφείο Νομικού Συμβούλου 
για υπεράσπιση συμφερόντων του Δημοσίου. 

ΣΤ. ΣΤΟ ΔΙΕΥΘΥΝΤΗ Δ/ΝΣΗΣ VII ΤΕΧΝΙΚΩΝ ΕΦΑΡΜΟ¬ 
ΓΩΝ 

Αποφάσεις χορήγησης υλικών και εξοπλισμού για τα 
οχήματα των Υπηρεσιών του Πυροσβεστικού Σώματος 
(αρ. 158, 160, 167, 171 Π.Δ. 210/1992). 

Ζ. ΣΤΟ ΔΙΕΥΘΥΝΤΗ Δ/ΝΣΗΣ VIII ΟΙΚΟΝΟΜΙΚΟΥ 

1. Διακηρύξεις για την υπογραφή σύμβασης προμήθει¬ 
ας αγαθών, παροχής υπηρεσιών, εκτέλεσης έργων με 
διαγωνισμό ή διαπραγμάτευση, ασχέτως ποσού (αρ. 82, 
83 Ν. 2362/1995 - αρ. 2 Π.Δ. 394/1996). 

2. Αποστολή περίληψης των διακηρύξεων για δημοσί¬ 
ευση και γνωστοποίηση αυτών όπου απαιτείται (αρ. 83 Ν. 
2362/1995 - αρ. 4 Π.Δ. 394/1996). 

3. Ανακοινώσεις κατακύρωσης αποτελέσματος διαγω¬ 
νισμών και τις αναθέσεις προμηθειών προϊόντων, παρο¬ 
χής υπηρεσιών ή εκτέλεσης έργων (αρ. 83 Ν. 2362/1995 - 
αρ. 23 Π.Δ. 394/1996). 

4. Συμβάσεις προμήθειας αγαθών, παροχής υπηρεσιών 
και εκτέλεσης έργων για ποσά μέχρι και 45.000 ευρώ και 
την έκδοση των σχετικών μέχρι την κατάρτιση αλλά και 
την εκτέλεση των συμβάσεων, διοικητικών πράξεων (αρ. 
81-83 Ν. 2362/1995 - Π.Δ. 394/1996). 

5. Αποφάσεις διάθεσης πιστώσεων-ανάληψης υποχρε¬ 
ώσεων του Δημοσίου έναντι τρίτων (αρ. 20, 21 Ν. 2362/ 
1995). 

6. Έγκριση πραγματοποίησης δημοσίων δαπανών και 
την έκδοση χρηματικών ενταλμάτων προπληρωμής μέχρι 
και του ποσού των 300.000,00 ευρώ (αρ. 22, 38 Ν. 2362/ 
1995). 

7. Αποστολή δικαιολογητικών δαπανών στην Υπηρεσία 
Δημοσιονομικού Ελέγχου για έλεγχο, εκκαθάριση και 
ενταλματοποίηση (αρ. 26 Ν. 2362/1995). 

8. Κατανομή του ποσού πάγιας προκαταβολής του Πυρο¬ 
σβεστικού Σώματος και τη χορήγηση προκαταβολής στις 
Υπηρεσίες του Πυροσβεστικού Σώματος (αρ. 46 Ν. 2362/ 
1995-αρ. 143 Π.Δ. 210/1992). 

9. Αποφάσεις συγκρότησηςτωνπρωτοβαθμίων και δευ¬ 
τεροβαθμίων Επιτροπών παραλαβής αγαθών, υπηρεσιών 
και έργων συμβάσεων για ποσά που υπερβαίνουν τα όρια 
διαγωνισμού συνοπτικής διαδικασίας-προχείρου (αρ. 1, 
2, 6 Ν. 2286/1995 - αρ. 83 Ν. 2362/1995 -Π.Δ. 394/1996). 

10. Αποφάσεις χορήγησης ατομικών εφοδίων προς 
τους πυροσβεστικούς υπαλλήλους με την καταβολή του 
αντιτίμου τους (παρ. 3αρ. 166 Π.Δ. 210/1992). 

11. Έκθεση οικονομικής επιβάρυνσης στα προτεινόμε- 
να σχέδια προεδρικών διαταγμάτων (αρ. 16 Ν. 1558/ 
1985). 

12. Έγγραφα που αφορούν θέματα συνταξιοδοτικά και 
θέματα οικονομικής φύσης με εξαίρεση αυτά που ανή¬ 
κουν στην αρμοδιότητα των κλιμακίων. 

13. Τον ορισμό εκκαθαριστικών αποδοχών πυροσβε¬ 
στών εποχικής απασχόλησης καθώς και των δαπανών 
σταθερών και διαρκούς ή περιοδικού χαρακτήρα 
(194902/22.11.1969, Β' 777 Απόφαση Υπ. Οικονομικών). 

14. Το διορισμό οριστικών εκκαθαριστικών και αναπλη¬ 
ρωτών αυτών για πληρωμές των δαπανών μισθωμένων 
ακινήτων και των αποδοχών υπαλλήλων Κεντρικών Υπη¬ 
ρεσιών που εδρεύουν στην περιοχή της τέως Διοικήσεως 
Πρωτευούσης (Υπ’ αριθ. 194902/22.11.1969, Β'777 Από¬ 
φαση Υπ. Οικονομικών, όπως τροποποιήθηκε με την υπ’ 
αριθ. 102131/4187 από 8.9/1.10.1997 όμοια). 

Η. ΣΤΟΥΣ ΔΙΟΙΚΗΤΕΣ ΠΕΡΙΦΕΡΕΙΑΚΩΝ ΔΙΟΙΚΗΣΕΩΝ 
ΠΥΡΟΣΒΕΣΤΙΚΩΝ ΥΠΗΡΕΣΙΩΝ 

1. Αποφάσεις έγκρισης δαπανών, αναθέσεις προμηθει¬ 
ών υλικών συντήρησης και επισκευής μεταφορικών μέ¬ 
σων ξηράς και αμοιβής εργασίας για τον ίδιο σκοπό, κα¬ 
θώς και για προμήθεια καυσίμων κίνησης οχημάτων-μη- 
χανημάτων με κατάρτιση ή όχι σύμβασης, για ποσά από 
1.501,00 ευρώ μέχρι και 4.500,00 ευρώ (αρ. 22,80, 81,82, 
83 Ν. 2362/1995). 

2. Αναθέσεις προμηθειών αγαθών, παροχής υπηρεσιών 
και εκτέλεσης έργων με κατάρτιση ή χωρίς σύμβαση, για 
ποσά από 12.001,00 ευρώ μέχρι και 45.000,00 ευρώ υπό 
την προϋπόθεση ότι έχει εγκριθεί η σχετική δαπάνη από 
το Αρχηγείο του Πυροσβεστικού Σώματος (αρ. 22,80,81, 
82, 83 Ν. 2362/1995). 

Θ. ΣΤΟΥΣ ΔΙΟΙΚΗΤΕΣ ΔΙΟΙΚΗΣΕΩΝ ΠΥΡΟΣΒΕΣΤΙΚΩΝ 
ΥΠΗΡΕΣΙΩΝ ΝΟΜΟΥ ΚΑΙ ΠΥΡΟΣΒΕΣΤΙΚΩΝ ΥΠΗΡΕΣΙΩΝ 

1. Αποφάσεις έγκρισης δαπανών, αναθέσεις προμηθει¬ 
ών υλικών συντήρησης και επισκευής μεταφορικών μέ¬ 


σων ξηράς και αμοιβής εργασίας για τον ίδιο σκοπό, κα¬ 
θώς και για προμήθεια καυσίμων κίνησης οχημάτων - μη¬ 
χανημάτων με κατάρτιση μέχρι και του ποσού των 
1.500,00 ευρώ (αρ. 22, 80, 81,82, 83 Ν. 2362/1995). 

2. Αναθέσεις προμηθειών αγαθών, παροχής υπηρεσιών 
και εκτέλεσης έργων με κατάρτιση ή χωρίς σύμβαση, για 
ποσά μέχρι και 12.000,00 ευρώ υπό την προϋπόθεση ότι 
έχει εγκριθεί η σχετική δαπάνη από το Αρχηγείο Πυρο¬ 
σβεστικού Σώματος (αρ. 22, 80, 81,82, 83 Ν. 2362/1995). 

3. Αποφάσεις συγκρότησης των τριμελών επιτροπών 
προμηθειών και παραλαβής αγαθών, υπηρεσιών και έρ¬ 
γων της Υπηρεσίας τους (αρ. 83 Ν. 2362/1995 - Π.Δ. 394/ 
1996). 

I. ΣΤΟΥΣ ΔΙΟΙΚΗΤΕΣ ΤΩΝ ΕΙΔΙΚΩΝ ΠΥΡΟΣΒΕΣΤΙΚΩΝ 
ΥΠΗΡΕΣΙΩΝ ΚΑΙ ΠΡΟΪΣΤΑΜΕΝΩΝ ΤΩΝ ΠΥΡΟΣΒΕΣΤΙ¬ 
ΚΩΝ ΣΥΝΕΡΓΕΙΩΝ ΑΘΗΝΩΝ ΚΑΙ ΘΕΣΣΑΛΟΝΙΚΗΣ. 

1. Αποφάσεις έγκρισης δαπανών, αναθέσεις προμηθει¬ 
ών υλικών συντήρησης και επισκευής μεταφορικών μέ¬ 
σων ξηράς και αμοιβής εργασίας για τον ίδιο σκοπό, κα¬ 
θώς και για προμήθεια καυσίμων κίνησης οχημάτων - μη¬ 
χανημάτων με κατάρτιση μέχρι και του ποσού των 
1.500,00 ευρώ (αρ. 22, 80, 81,82, 83 Ν. 2362/1995). 

2. Αναθέσεις προμηθειών αγαθών, παροχής υπηρεσιών 
και εκτέλεσης έργων με κατάρτιση ή χωρίς σύμβαση, για 
ποσά μέχρι και 12.000,00 ευρώ υπό την προϋπόθεση ότι 
έχει εγκριθεί η σχετική δαπάνη από το Αρχηγείο Πυρο¬ 
σβεστικού Σώματος (αρ. 22, 80, 81,82, 83 Ν. 2362/1995). 

3. Αποφάσεις συγκρότησης των τριμελών επιτροπών 
προμηθειών και παραλαβής αγαθών, υπηρεσιών και έρ¬ 
γων της Υπηρεσίας τους (αρ. 83 Ν. 2362/1995 - Π.Δ. 394/ 
1996). 

Άρθρο 2 

Γενικές - Καταργούμενες διατάξεις. 

1. Σε περίπτωση έλλειψης, απουσίας ή κωλύματος ορ¬ 
γάνου που εξουσιοδοτείται με την παρούσα απόφαση να 
υπογράφει «Με εντολή Υφυπουργού» το δικαίωμα υπο¬ 
γραφής ισχύει για το νόμιμο αναπληρωτή. 

2. Όταν δεν υπάρχει, κωλύεται ή απουσιάζει ο Γενικός 
Γραμματέαςτου Υπουργείου Δημόσιας Τάξης άλατα έγ¬ 
γραφα, οι αποφάσεις, εντολές ή άλλες διοικητικές πρά¬ 
ξεις υπογράφονται από την Υφυπουργό. 

3. Όταν δεν υπάρχει, κωλύεται ή απουσιάζει ο ένας εκ 
των δύο Υπαρχηγών άλατα έγγραφα, οι αποφάσεις, εντο¬ 
λές ή άλλες διοικητικές πράξεις υπογράφονται από τον 
άλλο Υπαρχηγό. 

4. Από την ισχύ της παρούσας απόφασης, παύει να ισχύ¬ 
ει η 23349 οικ. Φ. 109.1 /9.6.2003 όμοια απόφαση του Υφυ¬ 
πουργού Δημόσιας Τάξης Παντελή Τσερτικίδη (Β' 786). 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2004 

Ο ΥΦΥΠΟΥΡΓΟΣ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




